Χειρόμορφα σύμπλοκα του ψευδαργύρου (ΙΙ) με βάσεις Schiff: σύνθεση, χαρακτηρισμός και αλληλεπίδραση με DNA
Creators: name: Σταμάτης, Κωνσταντίνος Νικολάου
Publisher: name: Aristotle University of Thessaloniki
Year: 2023
Subjects: Χειρόμορφα σύμπλοκα του ψευδαργύρου (ΙΙ)
Βάσεις Schiff
Αλληλεπίδραση με DNA
Chiral Zinc(II) complexes
Schiff bases
Interaction with DNA

description: Στη παρούσα διπλωματική εργασία πραγματοποιήθηκε η σύνθεση και η μελέτη της βιολογικής δράσης τεσσάρων χειρόμορφων συμπλόκων του Zn(II) που έχουν ως υποκαταστάτες χειρόμορφες βάσεις Schiff. Οι τέσσερεις χειρόμορφες βάσεις Schiff προέκυψαν από τη χειρόμορφη διαμίνη (1R,2R)-1,2-διαμινο-κυκλοεξάνιο και τις αλδεΰδες 2-υδροξυ-3-μεθοξυ-βενζαλδεϋδη, 2-υδροξυ-1-ναφθαλδεϋδη, 5-βρωμο-σαλικυλαλδεϋδη και 5-χλωρο-σαλικυλαλδεϋδη, Η2L1, Η2L2, Η2L3 και Η2L4 αντίστοιχα. Μελετήθηκε η συμπλοκοποίησή τους με τον ψευδάργυρο καθώς και η επίδραση των υποκαταστατών στο σύμπλοκο. Oι δομές των τεσσάρων συμπλόκων που συντέθηκαν επιλύθηκαν μέσω της κρυσταλλογραφίας μονοκρυστάλλου. Σε όλες τις δομές [Zn(L1)(MeOH)]•Η2Ο, [Zn(L2)(MeOH)], [Zn(L3)(MeOH)] και [Zn(L4)(MeOH)], ο Zn εμφανίζει αριθμό συναρμογής πέντε και γεωμετρία παραμορφωμένης τετραγωνικής πυραμίδας. Τα σύμπλοκα χαρακτηρίστηκαν σε στερεή κατάσταση και σε διάλυμα μέσω φασματοσκοπίας υπέρυθρου, 1H NMR, φασματοσκοπίας ορατού-υπεριώδους, φασματοσκοπία φθορισμού και φασματοσκοπία κυκλικού διχρωϊσμού. Μέσω της φασματοσκοπίας κυκλικού διχρωϊσμού αξιολογήθηκε η ικανότητα των υποκαταστατών να στρέφουν το πολωμένο φως καθώς και αν μεταφέρουν τη χειρομορφία τους στα σύμπλοκα. Η φασματοσκοπία φθορισμού έδειξε την ικανότητα των συμπλόκων να φθορίζουν από όπου προεκυψε ότι τα σύμπλοκα [Zn(L1)(MeOH)]•Η2Ο και [Zn(L2)(MeOH)] εμφανίζουν τις καλύτερες ιδιότητες. Στα σύμπλοκα αυτά πραγματοποιήθηκαν μελέτες αλληλεπίδρασης με calf-thymus DNA με φασματοσκοπία UV-Vis, ιξωδομετρία, φασματοσκοπία κυκλικού διχρωϊσμού και ανταγωνιστική δράση με το βρωμιούχο αιθίδιο μέσω φασματοσκοπίας φθορισμού. Από τις μελέτες αλληλεπίδρασης με το DNA συμπεραίνεται ότι τα σύμπλοκα αρχικά αλληλεπιδρούν μέσω της εξωτερικής αύλακας του DNA και στη συνέχεια μέσω παρεμβολής.
description: In the present thesis, the synthesis and study of the biological activity of four Zn(II) complexes were carried out, having as ligands four Schiff bases. The four Schiff base ligands were the condensational products of the chiral diamine (1R,2R)-1,2-diaminocyclohexane and the aldehydes 2-hydroxy-3-methoxybenzaldehyde, 2-hydroxy-1-naphthaldehyde, 5-bromo-salicylaldehyde, and 5-chloro-salicylaldehyde, Η2L1, Η2L2, Η2L3 και Η2L4, respectively. The structures of the resulting four complexes were determined through single-crystal X-ray crystallography. In all cases, [Zn(L1)(MeOH)]•H2O, [Zn(L2)(MeOH)], [Zn(L3)(MeOH)], and [Zn(L4)(MeOH)], zinc is five-coordinated with a distorted square pyramid geometry while MeOH is in the apical position . The complexes were characterized in the solid state and in solution using infrared spectroscopy, 1H NMR spectroscopy, UV-Vis spectroscopy, fluorescence spectroscopy, and circular dichroism spectroscopy. The circular dichroism spectroscopy evaluated the ability of the substituents to rotate polarized light and transfer their chirality to the complexes. The fluorescence spectroscopy examined the complexes' ability to fluoresce while the best fluorescence properties were found for [Zn(L1)(MeOH)]•H2O and [Zn(L2)(MeOH)]. Interaction studies with calf-thymus DNA were performed on these complexes by UV-Vis spectroscopy, viscosity measurements, circular dichroism spectroscopy, and competitive studies with ethidium bromide using fluorescence spectroscopy. In conclusion, from the interaction studies with DNA, it is inferred that the complexes initially interact through the external groove of DNA and then through intercalation.